Diari Oficial de la Generalitat Valenciana


Sumari del DOGV 9756, del 30-12-2023 (2023/13581)

RESOLUCIÓ de 22 de desembre de 2023, de la Direcció General de Transports i Logística, per la qual s'establix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9756

Data del DOGV
:   30-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13525


Data del document
:   22-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 22 de desembre de 2023, de la Direcció General de Transports i Logística, per la qual s'establix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2024. [2023/13346]  
La Llei 13/2017, de 8 de novembre, de la Generalitat, del taxi de la Comunitat Valenciana establix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 6/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant, en l'article 4.3 faculta la persona titular de la direcció general competent en matèria de transports perquè, en situacions excepcionals, es puga exceptuar temporalment l'aplicació del règim de descans regulat en esta ordre i dicta instruccions que permeten harmonitzar la competència entre els taxistes adaptant el règim de descans a la demanda real.  
  
Per tant, d'acord amb el que disposa l'article 15 de la Llei 13/2017, de la Generalitat, del taxi de la Comunitat Valenciana, l'Ordre 6/2020, de 10 d'agost, esmentada, i en virtut de l'article 16 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, resolc:  
  
Primer. Duració de les hores de servei diàries  
Es manté la regulació horària de 16 hores per als dies laborables de dilluns a divendres, programada en els taxímetres. Amb l'excepció del període comprés entre el 15 de juny al 15 de setembre, en què cada vehicle disposarà de 24 hores ininterrompudament, sense regulació horària.  
Tots els caps de setmana de l'any i dies festius es continuen mantenint en 24 hores de servei, sense regulació horària.  
  
Segon. Descans obligatori setmanal de les autoritzacions de taxi  
1. Fixar un descans obligatori setmanal de 20 hores, comprés el descans obligatori entre les 2.00 h i les 22.00 h de dilluns a divendres.  
Els dies de descans queden distribuïts de la forma següent:  
  
Dia de descans Indicatiu Núm. d'autoritzacions que descansen (les dues incloses)  
Dilluns E 319 a 425  
Dimarts A 426 a 537  
Dimecres B 001 a 106  
Dijous C 107 a 212  
Divendres D 213 a 318  
  
  
2. No obstant això, durant el període comprés entre el 27 d'abril al 27 d'octubre, els dos inclusivament, s'eximixen del descans obligatori setmanal les autoritzacions en funció de la terminació de 0 a 9, del número ordinal que tenen assignat, segons el quadre següent:  
  
Distribució de reforços per terminacions, períodes de 9 dies, de diumenge a diumenge Podran treballar tot el període les autoritzacions  
27 d'abril a 5 de maig Acabades en 0 i 1  
4 de maig a 12 de maig Acabades en 2 i 3  
11 de maig a 19 de maig Acabades en 4 i 5  
18 de maig a 26 de maig Acabades en 6 i 7  
25 de maig a 2 de juny Acabades en 8 i 9  
1 de juny a 9 de juny Acabades en 0 i 1  
8 de juny a 16 de juny Acabades en 2 i 3  
17 de juny a 30 de juny Acabades en 4 i 5  
29 de juny a 7 de juliol Acabades en 6 i 7  
6 de juliol a 14 de juliol Acabades en 8 i 9  
13 de juliol a 21 de juliol Acabades en 0 i 1  
20 de juliol a 28 de juliol Acabades en 2 i 3  
27 de juliol a 4 d'agost Acabades en 4 i 5  
3 d'agost a 11 d'agost Acabades en 6 i 7  
10 d'agost a 18 d'agost Acabades en 8 i 9  
17 d'agost a 25 d'agost Acabades en 0 i 1  
24 d'agost a 1 de setembre Acabades en 2 i 3  
31 d'agost a 8 de setembre Acabades en 4 i 5  
7 de setembre a 15 de setembre Acabades en 6 i 7  
14 de setembre a 22 de setembre Acabades en 8 i 9  
21 de setembre a 29 de setembre Acabades en 0 i 1  
28 de setembre a 6 d'octubre Acabades en 2 i 3  
5 d'octubre a 13 d'octubre Acabades en 4 i 5  
12 d'octubre a 20 d'octubre Acabades en 6 i 7  
19 d'octubre a 27 d'octubre Acabades en 8 i 9  
  
  
  
Tercer. Vehicles adaptats  
Les autoritzacions de taxi de l'àrea de prestació conjunta d'Alacant que tinguen adscrit un vehicle adaptat queden exceptuades del règim de descansos obligatoris i del límit d'hores de prestació de servei diari, en el període regulat en esta resolució.  
La prestació d'este tipus de serveis s'haurà d'identificar per mitjà del distintiu que acompanya com a annex esta resolució, que es col·locarà en el davantal de manera que siga visible des de l'exterior del vehicle.  
La prestació del servei a persones amb mobilitat reduïda tindrà preferència, tot i que no tindrà este ús exclusiu. Esta prestació haurà de ser garantida pels prestadors del servei durant les vint-i-quatre hores del dia.  
Per a acollir-se a esta excepcionalitat, serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica per mitjà de vehicles adaptats, en els quals es garantisca que estos vehicles presten servei prioritari a persones amb mobilitat reduïda.  
Els centres de distribució de taxis, radioemissores o entitats de contractació per mitjans telemàtics als quals estiguen adscrits els taxis amb vehicle adaptat estaran obligats a donar servei de contractació telefònica o telemàtica qualsevol dia i qualsevol franja horària en la qual estos taxis estiguen prestant servei i s'haurà de garantir la prestació de servei adaptat si la petició de reserva es realitza almenys amb 24 hores d'antelació. L'Administració controlarà el grau de compliment d'estes obligacions i adoptarà les mesures que considere oportunes en cas d'incompliment, incloent-hi, si és el cas, la imposició de les sancions que corresponguen.  
  
Quart. Torns per a caps de setmana  
1. Establir un règim de torns de descans i prestació de servei obligatori durant els caps de setmana, de manera que descanse la meitat de la flota, de la forma següent:  
- Els dissabtes i diumenges que coincidisquen en dia parell prestaran el servei els taxis amb número d'autorització parell i descansaren la resta dels vehicles.  
- Els dissabtes i diumenges que coincidisquen en dia imparell prestaran el servei els taxis amb número d'autorització imparella i descansaren la resta dels vehicles.  
El dissabte 31 d'agost prestaran servei les llicències parelles i el diumenge 1 de setembre les llicències imparelles.  
2. Durant tot l'any, el torn de descans del dissabte i diumenge començarà a les 9.00 i finalitzarà a les 14.00 hores, de manera que la resta d'hores puga prestar servei la totalitat de la flota.  
3. Entre el 15 de juny i el 15 de setembre de 2024, inclusivament, queden anul·lats els descansos obligatoris tots els dissabtes i diumenges d'este interval temporal.  
4. S'exceptuaran d'estos descansos obligatoris les autoritzacions segons terminacions que corresponguen de 0 a 9 per al període del 27 d'abril al 27 d'octubre, segons la taula indicada en el punt 3 de l'apartat segon.  
  
Cinqué. Torns per a dies festius  
1. S'establix un torn de prestació del servei per als següents dies festius (inclosos els que realitzen el descans setmanal):  
  
Dia festiu Autorització que presta el servei  
19 de març Totes les autoritzacions parelles   
1 d'abril Totes les autoritzacions imparelles  
11 d'abril Totes les autoritzacions parelles   
1 de maig Totes les autoritzacions imparelles  
15 d'agost Totes les autoritzacions parelles   
9 d'octubre Totes les autoritzacions imparelles  
1 de novembre Totes les autoritzacions parelles   
6 de desembre Totes les autoritzacions imparelles  
  
  
2. Els dies festius seran lliures per a la totalitat de la flota de 00.00 fins a les 09.00 i de 14.00 a 24.00 hores.  
3. Per Setmana Santa, el 29, 30 i 31 de març s'eliminen els descansos i prestarà servei la totalitat de la flota.  
3. Fogueres de Sant Joan serà lliure per a la totalitat de la flota el període del 19 al 25 de juny, els dos inclusivament.  
4. La celebració de la festa de Sant Cristòfor, el 17 de novembre de 2024, prestarà servei la totalitat de la flota durant les 24 hores del dia.  
  
5. L'1 de gener, 24, 25 i 31 de desembre de 2024 i 1 de gener de 2025 serà lliure les 24 hores per a la totalitat de la flota.  
6. Es reforçaran amb la totalitat de la flota els festivals de música Spring Festival, previst per al 31 de maig i l'1 de juny de 2024, Boombastic Festival Alacant 2024 i Rocanrola en les dates en què se celebren efectivament.  
  
Sisé. Efectes  
La present resolució farà efecte des del dia en què se signe, i deixa sense efectes les resolucions anteriors de la Direcció General d'Obres Públiques, Transports i Mobilitat Sostenible, per les quals s'establix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant.  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Infraestructures i Transports en el termini d'un mes, a comptar de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 22 de desembre de 2023.- El director general de Transports i Logística: Manuel Ríos Pérez.